b'\n_START_ARTICLE_\nAdstringent\n_START_PARAGRAPH_\nAdstr\xc3\xadngent (tudi adstr\xc3\xadngens) ali kr\xc4\x8d\xc3\xadlo je snov, ki zmanj\xc5\xa1uje permeabilnost povr\xc5\xa1ine sluznice ali ko\xc5\xbee in kapilar ter s tem zmanj\xc5\xa1uje vnetno reakcijo in ob\xc4\x8dutljivost za zunanje vplive. Adstringent interagira z dolo\xc4\x8denimi funkcionalnimi skupinami, zlasti sulfhidrilnimi, na povr\xc5\xa1ini beljakovin in zato povzro\xc4\x8di njihovo obarjanje. Uporabljajo se kot antidiaroiki (u\xc4\x8dinkovine proti driski), protimikrobne in protiulkusne u\xc4\x8dinkovine, deodoranti, antiperspiranti, za zaustavljanje manj\xc5\xa1ih krvavitev ipd. Kr\xc4\x8dilno (adstringentno) delujejo na primer kalijev aluminijev sulfat dodekahidrat, soli prehodnih elementov, \xc4\x8dreslovine, formaldehid ...'